pythainlp/thai-wiki-dataset-v4 huggingface dataset:
ไอนาร์ แฮร์ตสปรอง

ไอนาร์ แฮร์ตสปรอง (Ejnar Hertzsprung, ; 8 ตุลาคม 1873 – 21 ตุลาคม 1967) เป็นนักดาราศาสตร์ ชาวเดนมาร์ก มีชื่อเสียงจากการคิดแผนภาพของแฮร์ตสปรอง–รัสเซิล ร่วมกับเฮนรี นอริส รัสเซิล
ชีวประวัติ.
เขาเกิดในเมืองโคเปนเฮเกน ประเทศเดนมาร์ก หลังจากจบการศึกษาจากมหาวิทยาลัยเทคโนโลยีโคเปนเฮเกน เขาก็ทำงานเป็นเวลาหลายปีในเซนต์ปีเตอร์สเบิร์ก ประเทศรัสเซีย ศึกษาเคมีการถ่ายภาพกับ วิลเฮล์ม ออสท์วัลท์ ในเมืองไลพ์ซิช จากนั้นจึงเริ่มการศึกษาดาราศาสตร์ ในปี 1909 เขาได้รับตำแหน่งผู้ช่วยศาสตราจารย์ด้านดาราศาสตร์ที่หอดูดาวเกิตทิงเงิน ซึ่งนำโดยคาร์ล ชวาทซ์ชิลท์ และในปี 1919 เขาได้ดำรงตำแหน่งศาสตราจารย์และผู้อำนวยการหอดูดาวที่มหาวิทยาลัยไลเดน
ในปี 1905 เขาค้นพบว่ามีดาวหลายประเภท เช่น ดาวยักษ์และดาวแคระ แสดงให้เห็นว่ามีความสัมพันธ์บางอย่างระหว่างโชติมาตรสัมบูรณ์ของดาวและแผนที่การแจกแจงของประเภทสเปกตรัม ในปี 1913 เขาได้คำนวณระยะทางไปยังเมฆแมเจลแลนเล็ก จากความสัมพันธ์ระหว่างช่วงเวลาแปรผันและความสว่างของดาวแปรแสงชนิดเซเฟอิดที่ค้นพบโดยเฮนริเอ็ตตา สวอน เลวิต แม้ว่าระยะทางจะถูกประเมินต่ำไปเนื่องจากการดูดซับโดยตัวกลางระหว่างดวงดาว แต่นี่เป็นครั้งแรกมีการวัดได้
ในปี 1929 เขาได้รับเหรียญทองจากสมาคมดาราศาสตร์หลวงของอังกฤษ และในปี 1937 เขาได้รับเหรียญรางวัลบรูซ
เขาค้นพบดาวเคราะห์น้อยสองดวงคือ 1627 อีวาร์ และ 1702 คาลาฮารี และชื่อของเขายังถูกตั้งเป็นชื่อดาวเคราะห์น้อย 1693 แฮร์ตสปรอง
ปีเตอร์ เทย์เลอร์

ปีเตอร์ โทมัส เทย์เลอร์ (2 กรกฎาคม 1928 - 4 ตุลาคม 1990) เป็นอดีตนักฟุตบอลอาชีพและผู้จัดการทีมชาวอังกฤษ ในฐานะผู้รักษาประตู เขาเป็นนักเตะที่ไม่มีชื่อเสียง แต่เขามีชื่อเสียงเมื่อทำงานเป็นผู้ช่วยผู้จัดการทีมเคียงข้างไบรอัน คลัฟที่ดาร์บีเคาน์ตีและนอตทิงแฮมฟอเรสต์ โดยคว้าแชมป์ดิวิชัน 1 กับทั้งสองสโมสรและยูโรเปียนคัพ 2 สมัยติดต่อกันกับนอตทิงแฮมฟอเรสต์
เขาเข้าร่วมทีมคอเวนทรีซิตีในปี ค.ศ. 1945 และได้เป็นผู้รักษาประตูมือ 1 ในฤดูกาล 1953-54 ก่อนที่เขาจะถูกขายให้มิดเดิลส์เบรอในราคา 3,500 ปอนด์ในปี ค.ศ. 1955 และเป็นผู้รักษาประตูให้กับมิดเดิลส์เบรอเป็นเวลา 4 ฤดูกาลเต็ม เขาเสียตำแหน่งในทีมชุดแรกในปี ค.ศ. 1960 และในเดือนมิถุนายน ค.ศ. 1961 เขาย้ายไปร่วมทีมพอร์ทเวลด้วยค่าตัว 750 ปอนด์ เขาย้ายไปร่วมทีมนอกลีกอย่าง เบอร์ตัน อัลเบี้ยน ในเดือนพฤษภาคม ค.ศ. 1962 โดยเขาแขวนถุงมือที่นี่ เขาเริ่มเรียนรู้อาชีพผู้จัดการทีมจาก แฮร์รี่ สตอเรอร์ ผู้จัดการทีมคอเวนทรีในขณะนั้น และสร้างความสัมพันธ์ที่ใกล้ชิดกับไบรอัน คลัฟ กองหน้าของมิดเดิลส์เบรอ ซึ่งเป็นรุ่นน้องที่อ่อนกว่าเขา 6 ปี
ศาสนาในประเทศอาเซอร์ไบจาน

ศาสนาในประเทศอาเซอร์ไบจาน (ประมาณการ)หมายเหตุ: การนับถือศาสนาของชาวอาเซอร์ไบจานส่วนใหญ่เป็นเพียงในนาม จำนวนร้อยละของผู้ที่นับถือจริงอาจต่ำกว่ามาก
<templatestyles src="Legend/styles.css" />   ชีอะฮ์
 (57%)<templatestyles src="Legend/styles.css" />   ซุนนี
 (39%)<templatestyles src="Legend/styles.css" />   คริสต์
 (3%)<templatestyles src="Legend/styles.css" />  อื่น ๆ (0%)<templatestyles src="Legend/styles.css" />  ไม่มี (0%)
ศาสนาอิสลามเป็นศาสนาที่มีผู้นับถือมากที่สุดในประเทศอาเซอร์ไบจาน แต่ประเทศนี้ถือเป็นประเทศที่ฆราวาสที่สุดในโลกมุสลิม โดยมีจำนวนผู้ที่นับถือศาสนาอิสลามประมาณ 96.9% (CIA, 2010) และ 99.2% (Pew Research Center, 2006) ส่วนใหญ่นับถือนิกายชีอะฮ์ (55-65%) ในขณะที่ส่วนน้อยนับถือนิกายซุนนี (35-45%) ความแตกต่างตามแบบดั้งเดิมไม่ได้รับการกำหนดไว้อย่างชัดเจน
มุสลิมนิกายชีอะฮ์ส่วนใหญ่นับถือตามสำนักญะอ์ฟะรี ส่วนมุสลิมนิกายซุนนีมักตามสำนักฮะนะฟีหรือชาฟิอี เนื่องจากนโยบายอเทวนิยมโซเวียตที่ดำรงมาหลายทศวรรษ ทำให้การนับถือศาสนาในประเทศอาเซอรืไบจานมักเป็นเพียงในนาม และอัตลักษณ์มุสลิมมีแนวโน้มที่จะขึ้นอยู่กับวัฒนธรรมและชาติพันธุ์มากกว่าศาสนา ชีอะฮ์เป็นนิกายที่แพร่หลายในภาคตะวันตก ภาคกลาง และภาคใต้ของประเทศ เดิมทีหมู่บ้านรอบบากูและภูมิภาคแลนแกรานถือเป็นฐานที่มั่นของชีอะฮ์ ในทางตรงกันข้าม ฝ่ายซุนนีเป็นนิกายแพร่หลายในภาคเหนือ
ประชากรส่วนที่เหลือนับถือศาสนาอื่นหรือไม่นับถือศาสนา แม้ว่าจะไม่ได้มีตัวแทนอย่างเป็นทางการก็ตาม ศาสนาหรือความเชื่อดั้งเดิมอื่น ๆ ที่มีผู้นับถือในประเทศหลายคนคือ คริสตจักรอัครทูตอาร์มีเนีย (ที่นากอร์โน-คาราบัค) คริสตจักรรัสเซียออร์ทอดอกซ์ และศาสนาคริสต์นิกายอื่น ๆ
อาเซอร์ไบจานเป็นรัฐฆราวาสเหมือนกับรัฐหลังสหภาพโซเวียตอื่นที่เคยอยู่ภายใต้สหภาพโซเวียต; รัฐธรรมนูญมาตราที่ 48 รับรองเสรีภาพทางศาสนา กฎหมายฉบับ ค.ศ. 1996 ระบุว่าชาวต่างชาติมีเสรีภาพทางความคิด แต่ปฏิเสธสิทธิต่อ "การดำเนินการโฆษณาชวนเชื่อทางศาสนา" เช่น การให้เทศน์ โดยมีความเสี่ยงต่อการจ่ายค่าปรับหรือเนรเทศออกนอกประเทศ
ศาสนาอิสลามในประเทศตุรกี

ศาสนาอิสลาม เป็นศาสนาที่มีผู้นับถือมากที่สุดในประเทศตุรกี การปรากฏตัวของศาสนาอิสลามในภูมิภาคที่ปัจจุบันคือประเทศตุรกีสมัยใหม่สืบไปได้ถึงครึ่งหลังของคริสต์ศตวรรษที่ 11 เมื่อเซลจุคเติร์กเริ่มขยายดินแดนไปยังอานาโตเลียตะวันออก
ตามรายงานจากรัฐบาล ประชากรชาวตุรกี 99.8%เป็นมุสลิม เนื่องจากกลุ่มชาติพันธุ์ดั้งเดิมที่ไม่ใช่มุสลิมในตุรกี (เช่น ยิว, อาร์มีเนีย และกรีก) มีจำนวนไม่มากกว่า 0.2% ถึงแม้ว่าการสำรวจบางส่วนจะให้ค่าประมาณที่ต่ำกว่าเล็กน้อยที่ 96.2% โดยสำนักคิดที่มีผู้นับถือมากที่สุดคือสำนักฮะนะฟีของนิกายซุนนี (ประมาณ 90% ของมุสลิมทุกสำนัก) ส่วนนิกายที่เหลือมีเพียงประมาณ 9% จากประชากรมุสลิมทั้งหมด ได้แก่ อาเลวี, ญะอ์ฟะรี (1%) และอะละวี (มีประชากรประมาณ 1 ล้านคน) ซึ่งเทียบเท่าประมาณ 1% ของประชากรมุสลิมในประเทศตุรกี นอกจากนี้ยังมีชนกลุ่มน้อยที่นับถือนิกายศูฟีและไม่อิงนิกายใด ๆ
ศาสนาอิสลามในประเทศเช็กเกีย

มีมุสลิมอาศัยอยู่ในประเทศเช็กเกียประมาณ 20,000 คน เทียบเท่า 0.2% ของประชากรทั้งประเทศ โดยมีชุมชนตุรกีเป็นประชากรมุสลิมที่มีจำนวนมากที่สุดของประเทศ
รายงานจากสำมะโน ค.ศ. 2010 มีมุสลิมในประเศเช็กเกียประมาณ 3,500 คน (น้อยกว่า 0.1% ของประชากรทั้งประเทศ) เมื่อเทียบกับ 495 คนใน ค.ศ. 1991
ในเช็กเกียมีมัสยิดสามแห่งที่ปราก เบอร์โน และหนึ่งแห่งที่การ์โลวีวารี
ประวัติ.
เอกสารแรกของบุคคลที่มีความรู้เกี่ยวกับศาสนาอิสลามเขียนขึ้นใน ค.ศ. 964-965 โดยอิบรอฮีม อิบน์ ยะอ์กูบ พ่อค้าชาวยิวจากสเปนของมุสลิม บันทึกความทรงจำของเขาได้รับการตีพิมพ์ในภายหลัง เพื่อเป็นหนึ่งในเรื่องราวแรก ๆ เกี่ยวกับยุโรปกลางในโลกอิสลาม
ในช่วงการล้อมเวียนนาสองครั้ง ฝ่ายสงครามลาดตระเวนของกองทัพออตโตมันที่กำลังจะมาถึง เดินทางถึงมอเรเวีย ความสัมพันธ์ทางการค้าที่แข็งแกร่งระหว่างออสเตรีย-ฮังการีกับจักรวรรดิออตโตมันเกิดขึ้นในคริสต์ศตวรรษที่ 19 มุสลิมในช่วงปลายคริสต์ศตวรรษที่ 19 เริ่มเข้ามาตั้งถิ่นฐานในดินแดนเช็กหลังบอสเนียกลายเป็นส่วนหนึ่งของจักรวรรดิออสเตรีย-ฮังการี
เดิมทีอิทธิพลของศาสนาอิสลามต่อวัฒนธรรมในดินแดนเช็กมีน้อย
แหล่งกำเนิดแสง

แหล่งกำเนิดแสง คือวัตถุที่เปล่งแสงออกมาเอง อย่างไรก็ตาม ในความหมายกว้าง ๆ แหล่งกำเนิดแสงยังรวมถึงวัตถุที่เปล่งแสงเนื่องจากการสะท้อนหรือการหักเหของแสงที่ได้รับจากแหล่งอื่น ๆ
ประเภทแหล่งกำเนิดแสง.
แหล่งกำเนิดแสงอาจแบ่งออกได้เป็นแหล่งกำเนิดแสงตามธรรมชาติ และแหล่งกำเนิดแสงประดิษฐ์
แหล่งกำเนิดแสงธรรมชาติ.
ดวงอาทิตย์เป็นแหล่งกำเนิดแสงธรรมชาติที่สำคัญที่สุด นอกจากนี้ยังมีเทห์ฟากฟ้า เช่น ดวงจันทร์ และดาวต่าง ๆ เป็นเวลานานแล้วที่ดวงอาทิตย์เป็นแหล่งกำเนิดแสงหลักสำหรับมนุษย์ที่อาศัยอยู่บนโลก และมีแหล่งกำเนิดแสงจากธรรมชาติเท่านั้น รวมทั้งดวงจันทร์และดวงดาวในเวลากลางคืน
นอกจากนี้ แหล่งกำเนิดแสงธรรมชาติยังรวมถึงท้องฟ้าสีคราม เมฆ หมอก รุ้งกินน้ำ ทรงกลด และวัตถุอื่น ๆ บน พื้นผิวโลก ที่สะท้อนแสงอาทิตย์โดยตรงหรือโดยอ้อม แสงในชั้นบรรยากาศอื่น ๆ ได้แก่ ฟ้าแลบ และ แสงเหนือแสงใต้ ลูมิโนฟอร์ธรรมชาติอื่น ๆ บนพื้นผิวโลก ได้แก่ หินหลอมเหลว ที่ปะทุ พืชและสัตว์ที่เกิดฟอสฟอเรสเซนซ์ และแร่ธาตุที่เรืองแสง
แหล่งกำเนิดแสงประดิษฐ์.
แหล่งกำเนิดแสงประดิษฐ์ ได้แก่ ตะเกียงแก๊ส เปลวไฟ เช่น เทียนไข หลอดไฟฟ้า และอื่น ๆ อีกมากมาย
วอลอดือมือร์ อีวานอวึช รือบัก

วอลอดือมือร์ อีวานอวึช รือบัก (30 พฤศจิกายน พ.ศ. 2514 – ประมาณ 17 เมษายน พ.ศ. 2557) เป็นนักการเมืองชาวยูเครนที่ถูกกองกำลังอาสาสมัครสนับสนุนรัสเซียลักพาตัว ทรมาน และสังหารเมื่อวันที่ 17 เมษายน พ.ศ. 2557 การสังหารรือบักถือเป็นหนึ่งในคดีอาชญากรรมสงครามคดีแรก ๆ ที่กองกำลังฝักใฝ่รัสเซียถูกกล่าวโทษว่าก่อขึ้นระหว่างสงครามรัสเซีย–ยูเครน
ประวัติ.
รือบักเกิดเมื่อ พ.ศ. 2514 ที่นครฮอร์ลิวกาในแคว้นดอแนตสก์ เขาสำเร็จการศึกษาจากสถาบันยานยนต์และทางหลวงแห่งมหาวิทยาลัยเทคนิคแห่งชาติดอแนตสก์ใน พ.ศ. 2538 และจากสถาบันการจัดการบุคลากรระหว่างภูมิภาคใน พ.ศ. 2545
ตั้งแต่ พ.ศ. 2538 ถึง พ.ศ. 2552 รือบักทำงานในแผนกสืบสวนอาชญากรรมของตำรวจนครฮอร์ลิวกา ใน พ.ศ. 2552 เขาได้เข้าร่วมพรรคสหภาพรวมกลุ่มชาวยูเครน "ปิตุภูมิ" ("บัจกิวช์ชือนา") และในปีถัดมาก็ได้เป็นประธานพรรคสาขาฮอร์ลิวกา
ในเดือนพฤศจิกายน พ.ศ. 2553 รือบักได้เป็นสมาชิกสภานครฮอร์ลิวกา ระหว่างการเลือกตั้งรัฐสภายูเครน พ.ศ. 2555 เขาลงสมัครรับเลือกตั้งในฐานะผู้สมัครจากพรรคบัจกิวช์ชือนาที่เขตเลือกตั้งที่ 41 (เขตบูดอนนิวสกึยของนครดอแนตสก์) และได้อันดับที่ 4 ด้วยคะแนนเสียง 5,195 คะแนน (ร้อยละ 4.55; ออแลกซันดร์ บอบกอว์ จากพรรคแห่งภูมิภาค ชนะการเลือกตั้งในเขตดังกล่าวด้วยคะแนนเสียงร้อยละ 80.85)
รือบักเป็นผู้สนับสนุนการประท้วงยูโรไมดานระหว่าง พ.ศ. 2556–2557
รือบักถูกกลุ่มแบ่งแยกดินแดนลักพาตัวไปเมื่อวันที่ 17 เมษายน พ.ศ. 2557 ระหว่างที่เขาพยายามเข้าอาคารสภานครฮอร์ลิวกาเพื่อชักธงชาติยูเครนเหนืออาคาร ต่อมามีผู้พบศพของเขาพร้อมกับศพอีกสองศพในแม่น้ำกาแซนนึยตอแรตส์บริเวณนิคมรัยฮอรอดอก ใกล้นครสลอวิยันสก์ ผู้เสียชีวิตอีกสองคนได้แก่ ยูรีย์ ปอเปรากา นักศึกษาจากสถาบันสารพัดช่างเคียฟ และยูรีย์ เดียกอว์สกึย ชายวัย 25 ปีจากนครสตรึยในแคว้นลวิว ร่างของทั้งสามเต็มไปด้วยรอยไหม้และบาดแผลถูกแทง หน้าท้องของทั้งสามถูกคว้านออก ตามรายงานทางนิติวิทยาศาสตร์ เหยื่อทั้งสามจมน้ำในขณะที่ยังมีชีวิตอยู่
ใน พ.ศ. 2558 มีการติดตั้งแผ่นป้ายอนุสรณ์แด่รือบักในเมืองสลอวิยันสก์หลังจากที่เมืองนี้ได้รับการปลดปล่อยจากกองกำลังรัสเซีย
ในเดือนพฤษภาคม พ.ศ. 2563 อีกอร์ กีร์กิน หนึ่งในผู้วางแผนจัดการกองกำลังอาสาสมัครของสาธารณรัฐประชาชนดอแนตสก์ ยอมรับระหว่างการให้สัมภาษณ์แก่ดมีตรี กอร์ดอน นักข่าวชาวยูเครน ว่าตนเองมีส่วนรับผิดชอบในการสังหารรือบัก โดยกล่าวว่า "แน่นอนว่ารือบักในฐานะผู้ที่ต่อต้าน 'กองกำลังอาสาสมัคร' อย่างแข็งขันถือเป็นศัตรูในสายตาของผม และการตายของเขาอาจถือเป็นความรับผิดชอบของผมส่วนหนึ่งด้วย"
วิลล์ ออสเปรย์

วิลเลียม ปีเตอร์ ชาลส์ ออสเปรย์ (William Peter Charles Ospreay; เกิด 7 พฤษภาคม ค.ศ. 1993) เป็นนักมวยปล้ำอาชีพชาวอังกฤษที่ปัจจุบันเซ็นสัญญากับ New Japan Pro-Wrestling (NJPW) ซึ่งเขาเป็นผู้นำของ United Empire Stable นอกจากนี้เขายังปล้ำให้กับ Revolution Pro Wrestling (RevPro) ที่เป็นพันธมิตรของ NJPW ในสหราชอาณาจักร ซึ่งเขาเป็นอดีตแชมป์ Undisputed British Heavyweight Champion ที่ครองยาวนานที่สุด
Ospreay เริ่มอาชีพของเขาในสหราชอาณาจักรในปี 2012 ในวงจรอิสระของสหราชอาณาจักร ในปี 2016 หลังจากได้รับการแนะนำจาก AJ Styles เขาเริ่มทำงานกับโปรโมชันของญี่ปุ่น New Japan Pro Wrestling ซึ่งเป็นส่วนหนึ่งของรุ่นจูเนียร์เฮฟวีเวต กลายเป็นแชมป์ IWGP รุ่นจูเนียร์เฮฟวี่เวต 3 สมัย และเป็นผู้ชนะ Best of the Super Jr. ประจำปี 2016 และ 2019 ในปี 2019 Ospreay ยังได้แชมป์ NEVER Openweight Championship ในปีเดียวกันนั้น Ospreay เข้าร่วม G1 Climax ซึ่งเป็นทัวร์นาเมนต์ที่ใหญ่ที่สุดของ NJPW ที่มีนักมวยปล้ำรุ่นเฮฟวีเวตเข้าร่วม ในปี 2020 เขาเปลี่ยนไปสู่รุ่นเฮฟวี่เวต ซึ่งเขาได้แชมป์ IWGP World Heavyweight Championship เขายังเป็นผู้ชนะของ New Japan Cup ปี 2021 ในปี 2022 Ospreay คว้าแชมป์ IWGP United States Heavyweight Championship
นอกจากนี้ Ospreay ยังขึ้นปล้ำในสหรัฐฯ เป็นระยะ โดยปรากฏตัวในสมาคมพันธมิตรของ NJPW อย่าง All Elite Wrestling (AEW) และ Ring of Honor (ROH) ซึ่งเขาเป็นอดีตแชมป์รายการโทรทัศน์ ROH World Television รวมถึงสมาคมอิสระอย่าง Pro Wrestling Guerrilla (PWG)
ชีวิตส่วนตัว.
Ospreay เริ่มมีความสัมพันธ์กับ Bea Priestley นักมวยปล้ำชาวอังกฤษ-นิวซีแลนด์ในปี 2017 พวกเขาวางแผนที่จะย้ายไปญี่ปุ่นด้วยกันเนื่องจากอาชีพของพวกเขาอยู่ที่นั่น แต่ต้องแยกทางกันภายในปี 2021 บน AEW Dynamite ในปี 2024 Ospreay บอกว่าเขามีลูกแล้ว เขามีความสัมพันธ์กับอเล็กซ์ วินด์เซอร์
ในฐานะส่วนหนึ่งของขบวนการ Speaking Out ในปี 2020 Ospreay ถูกกล่าวหาว่าขึ้นบัญชีดำอดีตนักมวยปล้ำ Pollyanna หลังจากที่เธอกล่าวหาเพื่อนของเขาและหุ้นส่วนแท็กทีม Scott Wainwright สมาคมมวยปล้ำอาชีพอิสระ (IWL) ระบุว่ามีสถานที่ขอให้พวกเขาถอด Pollyanna ออกจากรายการตามคำขอของ Ospreay อย่างไรก็ตาม IWL ได้รับการเปิดเผยในภายหลังว่าสถานที่จัดงานได้ขอให้เธอถอดออกมากกว่าที่ Ospreay บุคคลที่ใช้บัญชี Twitter ของ IWL กล่าวในภายหลังว่าหลักฐานที่ควรจะเป็นจริงๆ แล้วเป็นความคิดเห็นของพวกเขาเกี่ยวกับ "สถานการณ์ที่ไม่ชัดเจน"
ออสเพรย์เป็นโรคดิสเล็กเซีย ได้รับการวินิจฉัยว่าเป็นโรคสมาธิสั้น และเชื่อว่าเขาเป็นออทิสติก
วีอาร์46 เรซซิง ทีม

วีอาร์46 เรซซิง ทีม  เป็นทีมแข่งรถมอเตอร์ไซค์ของวาเลนตีโน รอสซี อดีตแชมป์โลกโมโตจีพี 7 สมัย และมีสำนักงานอยู่ที่เมืองตาวูลเลีย (แคว้นมาร์เค ประเทศอิตาลี) ทีมเข้าสู่การแข่งขันระดับกรังด์ปรีซ์มอเตอร์ไซค์เคิลเรซซิงในรุ่นโมโตจีพี ด้วยตัวถังของรถจักรยานยนต์ดูคาติ ภายใต้ชื่อ Mooney VR46 Racing Team ผู้จัดการทีมคืออดีตนักแข่งรถ ปาโบล นีเอโต
ประวัติ.
โมโต3.
ทีมนี้ก่อตั้งขึ้นในปี ค.ศ. 2014 โดยวาเลนตีโน รอสซี อดีตแชมป์โลก 9 สมัย และเข้าสู่การแข่งขัน Moto3 World Championship ในชื่อ สกาย เรซซิง ทีม วีอาร์46 โดยมีเป้าหมายเพื่อส่งเสริมความสามารถของเยาวชนชาวอิตาลี ในปีแรกของทีมพวกเขาเลือกโรมาโน เฟนาติ และฟรันเชสโก บัญญายา เป็นนักแข่งคู่แรกของทีม โดยมีวิตตอเรียโน กวาเรสคี อดีตเพื่อนร่วมทีมของรอสซีเป็นผู้จัดการทีม
ลูเมน

ลูเมน (lumen, สัญลักษณ์: lm) เป็น หน่วยวัดของค่าฟลักซ์ส่องสว่าง เป็นหน่วยหนึ่งของมาตรวัดในระบบเอสไอ
คำนิยาม.
SI ได้ให้คำนิยามของหน่วยลูเมนไว้ว่า "ฟลักซ์การส่องสว่างที่ปล่อยออกมาภายในมุมตัน 1 สเตอเรเดียนจากแหล่งกำเนิดจุดมาตรฐานที่มีความเข้มของการส่องสว่าง 1 แคนเดลาในทุกทิศทาง"
lumen เป็นคำในภาษาละติน แปลว่า "แสงกลางวัน" เนื่องจากชื่อไม่ได้มาจากชื่อบุคคล สัญลักษณ์หน่วยทั้งหมดจึงเป็นตัวพิมพ์เล็ก หน่วยลูเมนถูกสร้างขึ้นใน 1925 แต่คำจำกัดความในขณะนั้นขึ้นอยู่กับหน่วยความเข้มการส่องสว่างแบบเก่า คือแรงเทียน ในปี 1946 คณะกรรมการชั่งตวงวัดระหว่างประเทศ (CIPM) จึงได้ได้ลงมติให้กำหนดหน่วยใหม่ของความเข้มการส่องสว่างเป็นแคนเดลาแบบใหม่ และลูเมนก็เปลี่ยนคำจำกัดความโดยใช้หน่วยแคนเดลาใหม่นี้ด้วย โดยบางครั้งก็ใช้คำเรียกว่า "ลูเมนใหม่" เพื่อแยกความแตกต่างจากคำจำกัดความเก่าของลูเมน
วิธีการวัดโดย ANSI.
ANSI ได้กำหนดวิธีการวัดฟลักซ์การส่องสว่างที่ปล่อยออกมาจากแหล่งกำเนิดแสงของเครื่องฉายภาพ ระนาบการฉายภาพแบ่งออกเป็น 3 ×3 = 9 ตามแนวตั้งและแนวนอน และวัดค่าความส่องสว่างเฉลี่ยในหน่วยลักซ์ (lx) ของแต่ละระนาบ คูณด้วยพื้นที่ ของพื้นผิวการฉายภาพในหน่วยตารางเมตร (m2) เพื่อให้ได้ค่าฟลักซ์การส่องสว่าง เนื่องจาก lx = lm/m2 เมื่อนำค่าความส่องสว่างในลักซ์มาคูณด้วยตารางเมตรก็จะได้ลูเมน ค่าลูเมนของฟลักซ์การส่องสว่างที่กำหนดโดยวิธีการวัดนี้อาจเรียกโดยเจาะจงว่า ANSI lumen
การวัดรังสี

การวัดรังสี หรือ เรดิโอเมตรี (radiometry) ในทัศนศาสตร์ หมายถึงการวัด คลื่นแม่เหล็กไฟฟ้าโดยทั่วไป ซึ่งรวมถึงแสงที่ตามองเห็น
การวัดรังสีมีความสำคัญในทางดาราศาสตร์ โดยเฉพาะดาราศาสตร์วิทยุ และยังมีความสำคัญในการรับรู้จากระยะไกลอีกด้วย โดยทั่วไปแล้วในทางดาราศาสตร์นั้นเมื่อพูดถึง "การวัดแสง" จะหมายถึงการวัดรังสี แต่เป็นคนละความหมายกับ "การวัดแสง" ในทางทัศนศาสตร์ทั่วไปซึ่งโดยทั่วไปจะเกี่ยวข้องกับความสว่างในแง่ที่ตาของมนุษย์มองเห็นรับรู้ได้ ซึ่งต่างจากความเข้มสัมบูรณ์ของรังสี
การวัดรังสีเชิงสเปกตรัม (spectroradiometry) เป็นการวัดความเข้มของการแผ่รังสีสัมบูรณ์ในแต่ละช่วงความยาวคลื่น
ค่าและหน่วยวัด.
การวัดรังสีทำด้วยค่าต่าง ๆ ซึ่งมีความหมายและหน่วยวัดที่ใช้ต่างกันดังนี้
มัสยิดยึลดึซฮามีดีเย

มัสยิดยึลดึซฮามีดีเย  หรือ มัสยิดยึลดึซ  เป็นมัสยิดสมัยออตโตมันในย่านยึลดึซ เขตเบชิกทัช อิสตันบูล ประเทศตุรกี บนเส้นทางไปยังพระรางวัลยึลดึซ สุลต่านอับดุล ฮามิดที่ 2 ทรงมอบหมายให้สร้างมัสยิดนี้ขึ้นบนแปลนสี่เหลี่ยมผืนผ้า และมีหออะษาน 1 หอ โดยมีการก่อสร้างใน ค.ศ. 1884 ถึง 1886 สถาปัตยกรรมของมัสยิดนี้มีการผสมระหว่างฟื้นฟูกอทิกกับแม่ลายออตโตมันคลาสสิก
ณ วันที่ 4 สิงหาคม ค.ศ. 2017 ประธานาธิบดี เรเจป ไตยิป แอร์โดอัน เปิดมัสยิดใหม่อีกครั้ง หลังใช้เวลาฟื้นฟู 4 ปี ซึ่งใช้งบประมาณไป 27 ล้านลีราตุรกี (7.6 ล้านดอลลาร์สหรัฐ)
วัดจันทราราม (จังหวัดอ่างทอง)

วัดจันทราราม เป็นวัดราษฎร์ในสังกัดคณะสงฆ์มหานิกาย ตั้งอยู่ที่ตำบลโคกพุทรา อำเภอโพธิ์ทอง จังหวัดอ่างทอง ปัจจุบันมีพระครูสังฆรักษ์พรชัย ชวโน เป็นเจ้าอาวาส
วัดจันทรารามตั้งวัดเมื่อ พ.ศ. 2305 ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2525 วัดมีพระพุทธรูปศักดิ์สิทธิ์ในอุโบสถที่ชาวบ้านเคารพศรัทธา คือ "หลวงพ่อเพชร" เป็นพระพุทธรูปปางสมาธิเพชรศิลปะอยุธยาตอนต้น โดยชาวบ้านร่วมกันบริจาคโลหะหล่อหลอมเป็นพระพุทธรูปเพื่อเป็นศูนย์รวมจิตใจคนในหมู่บ้าน 
บริเวณสวนหลังอุโบสถมีต้นไม้ขึ้นหนาแน่น จึงเป็นที่อยู่อาศัยและแพร่พันธุ์ค้างคาวแม่ไก่ และนกนานาชนิดมาหลายชั่วอายุคน มีค้างคาวแม่ไก่อาศัยอยู่กว่าหมื่นตัว ถือเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า
วัดจันทาราม

วัดจันทาราม อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
วัดจันทาราม (จังหวัดลพบุรี)

วัดจันทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชัยบาดาล อำเภอชัยบาดาล จังหวัดลพบุรี มีที่ดินตั้งวัดเนื้อที่ 33 ไร่ 1 งาน 63 พื้นที่ตั้งวัดเป็นที่ราบลุ่มอยู่ริมแม่น้ำแควป่าสัก 
วัดจันทารามสันนิษฐานว่าสร้างขึ้นตั้งแต่สมัยสุโขทัย โดยวิเคราะห์ว่าในราว พ.ศ. 1890 ดินแดนแถวนี้เดิมเป็นเมืองไชยบุรี ต่อมาเปลี่ยนเป็นอำเภอชัยบาดาลและที่เมืองเก่านี้มีวัดเก่าแก่อยู่วัดหนึ่ง คือ วัดจันทาราม สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1890 ได้รับพระราชทานวิสุงคามสีมาแล้วประมาณไว้พอเป็นหลักฐานนับตั้งแต่ พ.ศ. 1900 ได้ผูกพัทธสีมาครั้งหลังวันที่ 10 มีนาคม พ.ศ. 2506 ได้รับพระราชทานวิสุงคามสีมาครั้งหลังเมื่อวันที่ 9 กรกฎาคม พ.ศ. 2545 ทางวัดได้เปิดสอนพระปริยัติธรรมตลอดมา แต่เดิมนั้นมีโรงเรียนประถมศึกษาและมัธยมศึกษาของทางราชการตั้งอยู่ที่วัดนี้ด้วย ปัจจุบันได้ย้ายออกไปตั้งอยู่เป็นเอกเทศในที่ดินเขตโรงเรียนเองแล้ว
อาคารเสนาสนะที่สำคัญ ได้แก่ อุโบสถกว้าง 8 เมตร ยาว 21 เมตร สร้างเมื่อ พ.ศ. 2506 ศาลาการเปรียญกว้าง 24 เมตร ยาว 36 เมตร สร้างเมื่อ พ.ศ. 2526 หอสวดมนต์กว้าง 8 เมตร ยาว 10 เมตร สร้างเมื่อ พ.ศ. 2510 กุฏิสงฆ์จำนวน 11 หลัง และมีวิหารเก่าอยู่ด้วย ปูชนียวัตถุที่สำคัญ ได้แก่ พระประธานในอุโบสถ พระพุทธรูปหินสลักโบราณสมัยขอม
ศาสนาอิสลามในประเทศอังกฤษ

ศาสนาอิสลามในประเทศอังกฤษ เป้นศาสนาที่มีผู้นับถือมากเป็นอันดับ 2 เป็นรองเพียงศาสนาคริสต์ มุสลิมส่วนใหญ่เป็นผู้อพยพจากเอเชียใต้ (โดยเฉพาะบังกลาเทศ ปากีสถาน และอินเดีย) หรือเป็นลูกหลานของผู้อพยพจากภูมิภาคนั้น ส่วนอีกกลุ่มมาจากภูมิภาคที่มีมุสลิมเป็นประชากรส่วนใหญ่ เช่น ตะวันออกกลาง, อัฟกานิสถาน, มาเลเซีย และโซมาเลีย กับประเทศอื่น ๆ ในทวีปแอฟริกา เช่น ไนจีเรีย, ยูกันดา และเซียร์ราลีโอน นอกจากนี้ยังมีมุสลิมผิวขาวจำนวนหนึ่งในประเทศ ซึ่งส่วนใหญ่มีภูมิหลังจากกลุ่มชาติพันธุ์สลาฟและบอลข่าน (บอสเนีย, มาซิโดเนีย, มอนเตเนโกร, บัลแกเรีย, ฯลฯ) และชาวอังกฤษที่เข้ารีตเป็นอิสลามบางส่วน
รายงานสำมะโน ค.ศ. 2011 มุสลิม 2.7 ล้านคนอาศัยอยู่ในประเทศอังกฤษและเวลส์ ซึ่งเพิ่มขึ้นจากจำนวนเกือบ 1 ล้านคนในการสำรวจสำมะโนครั้งก่อนหน้า และมีเด็ก 9.1% ที่อายุต่ำกว่า 5 ขวบ
ตามรายงานจากสำมะโนสหราชอาณาจักร ค.ศ. 2021 มุสลิม 3,801,186 คน หรือ 6.7% ของประชากรทั้งหมด อาศัยอยู่ในประเทศอังกฤษ โดยประชากรมุสลิมเติบโตเพิ่มขึ้นมากกว่าหนึ่งล้านคนเมื่อเทียบกับการสำรวจสำมะโนรอบก่อนหน้า
กลุ่มชาติพันธุ์.
รายงานจากสำมะโน ค.ศ. 2011 มุสลิม 2.7 ล้านคนอาศัยอยู่ในประเทศอังกฤษและเวลส์ ซึ่งเทียบเท่ากับ 5.0% ของประชากรทั้งสองประเทศ
พระเจ้าศรีอินทรวรรมัน

พระเจ้าศรีอินทรวรมันเทวะแห่งศรีวิชัย (Sri Indravarmandeva of Srivijaya) เป็นพระมหากษัตริย์พระองค์ที่ 2 แห่งอาณาจักรศรีวิชัย ครองราชย์ในช่วงศตวรรษที่ 8
พระราชประวัติ.
พระองค์ได้ส่งทูตไปเจริญสัมพันธไมตรีกับจีนในสมัยราชวงศ์ถังถึง 3 ครั้ง ครั้งแรกใน พ.ศ.1245 ครั้งที่ 2 ใน พ.ศ.1259 และครั้งที่ 3 ใน พ.ศ.1267 ชื่อของพระองค์ถูกบันทึกไว้ในบันทึกจีนว่า Che-li-t'o-Lo-PA-Mo และพระองค์ได้ส่งทูตไปเจริญสัมพันธไมตรีกับราชวงศ์อุมัยยะฮ์ ถึงสองครั้ง ครั้งแรกใน พ.ศ.1223 และครั้งที่ 2 ใน พ.ศ.1261 ความสัมพันธ์เหล่านี้ชี้ให้เห็นว่าอาณาจักรศรีในรัชสมัยของพระองค์มีการการค้าขายระหว่างประเทศที่ดีกับต่างอาณาจักรทั้งจากเอเซียตะวันตกและตะวันออ พระองค์ได้ส่งพระเจ้ารุทรวิกรม ซึ่งเป็นพระราชโอรสของพระองค์ได้ส่งทูตไปเจริญสัมพันธไมตรีกับจีนต่อไป
ศาสนาอิสลามตามประเทศ

ผู้นับถือศาสนาอิสลามเป็นกลุ่มที่มีผู้นับถือศาสนามากเป็นอันดับ 2 ของโลก สำนักวิจัยพิวได้คาดการณ์ข้อเสนอแนะว่าใน ค.ศ. 2020 มีประชากรที่เป็นมุสลิมประมาณ 1.9 พันล้านคน งานวิจัยในคริสต์ศตวรรษที่ 21 เสนอแนะว่าศาสนาอิสลามเป็นศาสนาหลักที่เติบโตเร็วที่สุดในโลก (ในด้านจำนวนร้อยละและการเผยแผ่ทั่วโลก) เนื่องจากส่วนใหญ่เป็นเพราะมุสลิมมีลูกมากกว่าผู้ที่นับถือกลุ่มศาสนาหลักอื่น ๆ มุสลิมส่วนใหญ่มาจาก 2 นิกายนี้: ซุนนี (87–90%, เกือบ 1.7 พันล้านคน) หรือชีอะฮ์ (10–13%, เกือบ 180–230 ล้านคน) ศาสนาอิสลามเป็นศาสนาหลักในหลายอนุภูมิภาค: เอเชียกลาง, เอเชียตะวันตก, แอฟริกาเหนือ, แอฟริกาตะวันตก, ซาเฮล และตะวันออกกลาง ภูมิภาคเอเชีย-แปซิฟิกที่มีความหลากหลายทางประชากร มีมุสลิมมากที่สุดในโลก แซงหน้าทั้งตะวันออกกลางและแอฟริกาเหนือรวมกัน
เอเชียใต้เป็นภูมิภาคที่มีประชากรมุสลิมมากที่สุดในโลก โดยมุสลิมประมาณหนึ่งในสามมาจากเอเชียใต้ ศาสนาอิสลามเป็นศาสนาหลักในมัลดีฟส์, อัฟกานิสถาน, ปากีสถาน และบังกลาเทศ ประเทศอินเดียเป็นประเทศที่มีประชากรมุสลิมมากที่สุดที่อยู่นอกประเทศที่มุสลิมเป็นประชากรส่วนใหญ่ โดยมีผู้นับถือมากกว่า 200 ล้านคน
ประเทศที่มีประชากรมุสลิมมากที่สุดในประเทศเดียวคือประเทศอินโดนีเซียในเอเชียตะวันออกเฉียงใต้ โดยมีมุสลิมถึง 13% ของทั้งโลก มุสลิมในประเทศแถบเอเชียตะวันออกเฉียงใต้มีประชากรมุสลิมมากเป็นอันดับ 3 ของประชากรทั้งหมด โดยประเทศที่มีประชากรมุสลิมส่วนใหญ่ในกลุ่มเกาะมลายูคือบรูไน, อินโดนีเซีย และมาเลเซีย
ยุโรปตะวันตกเป็นที่รองรับชุมชนผู้อพยพชาวมุสลิมจำนวนมาก โดยที่ศาสนาอิสลามเป็นศาสนาที่มีผู้นับถือมากเป็นอันดับ 2 เป็นรองเพียงศาสนาคริสต์ และมีประชากรมุสลิมเทียบเท่า 6% ของประชากรทั้งหมด หรือ 24 ล้านคน
สำนักวิจัยพิวรายงานใน ค.ศ. 2010 ว่ามีประเทศที่มีประชากรมุสลิมส่วนใหญ่ถึง 50 ประเทศ มุสลิมประมาณ 62% ของทั้งหมดอาศัยอยู่ในภูมิภาคเอเชีย-แปซิฟิก (จากตุรกีถึงอินโดนีเซีย) ซึ่งมีผู้นับถือมากกว่าหนึ่งพันล้านคน ประเทศที่มีประชากรมุสลิมมากที่สุดคืออินโดนีเซีย ซึ่งเป็นที่ตั้งของประชากรมุสลิมถึง 12.7% รองลงมาคือปากีสถาน (11.1%), อินเดีย (10.9%) และบังกลาเทศ (9.2%)
มุสลิมประมาณ 20% อาศัยอยู่ในโลกอาหรับ
กลุ่มวากเนอร์

วากเนอร์กรุ๊ป (#เปลี่ยนทาง ,) หรือ พีเอ็มซีวากเนอร์ (PMC Wagner) (#เปลี่ยนทาง , ; #เปลี่ยนทาง) เป็นองค์การกึ่งกองทัพสัญชาติรัสเซีย มีการบรรยายไว้หลากหลายว่าเป็นทั้งบริษัทการทหารของเอกชน (PMC), เครือข่ายทหารรับจ้าง, หรือกองทัพส่วนตัวโดยพฤตินัยของประธานาธิบดีรัสเซีย วลาดีมีร์ ปูติน วากเนอร์กรุ๊ปปฏิบัติการณ์อยู่เหนือกฎหมายของรัสเซีย ที่ซึ่งธุรกิจจ้างวานการทหารเป็นสิ่งที่ห้ามกระทำอย่างเป็นทางการ ถึงแม้ว่าปฏิบัติการณ์ของกลุ่มไม่ได้ถูกจูงใจโดยแนวคิดใดเป็นพิเศษ องค์ประกอบหลายประการของวากเนอร์ได้ถูกเชื่อมโยงกับแนวคิดนีโอนาซี และ ขวาจัดหัวรุนแรง
ติงลี่เหริน

ติงลี่เหริน (เกิด 24 ตุลาคม ค.ศ. 1992) เป็นนักหมากรุกสากลชาวจีนและครองแชมป์โลกหมากรุกสากลคนปัจจุบัน เขาเป็นนักหมากรุกสากลชาวจีนที่มีเรตติงสูงสุดในประวัติศาสตร์ และยังเป็นแชมป์หมากรุกสากลจีน 3 สมัยอีกด้วย เขาเป็นผู้ชนะ ของการแข่งขัน แกรนด์เชสทัวร์ 2019 เอาชนะ มักซิม วาเชย์ลากราฟ ในการแข่งขันซินควิฟิลด์ 2019 และเป็นคนแรกที่เอาชนะมังนึส คาลเซินตั้งแต่ปี 2007 ในรอบชิงชนะเลิศ ติงเป็นผู้เล่นชาวจีนคนแรกที่เคยแข่งขันใน แคนดิเดตทัวร์นาเมนต์ และมีเอเลอเรตติงถึง 2800 การจัดอันดับโลกโดยสมาพันธ์หมากรุกสากลนานาชาติ ในเดือนกรกฎาคม 2016 ด้วยคะแนนการแข่งขันประเภทบลิสซ์ที่ 2875 เขาเป็นผู้แข่งขันประเภทบลิสซ์ที่มีเรตติงสูงที่สุดในโลก 
ติงได้รับการบันทึกว่าไม่เคยแพ้ในหมากรุกคลาสสิกในช่วงเดือนสิงหาคม ค.ศ. 2017 ถึงพฤศจิกายน ค.ศ. 2018 โดยบันทึกไว้ที่ชนะ 29 ครั้งและเสมอ 71 ครั้ง สถิติ 100 เกมนี้เป็นสถิติที่ติดต่อกันยาวที่สุดในประวัติศาสตร์หมากรุกระดับสูง จนกระทั่งมังนึส คาลเซินทำลายสถิติในปี 2019 ปัจจุบันติงอยู่ที่อันดับ 3 ในหมากรุกสากลประเภทคลาสสิก รองจากมังนึส คาลเซินและแอลีเรซอ ฟิโรจา และเขาเป็นหนึ่งในผู้ท้าชิงของ การแข่งขันชิงแชมป์โลกหมากรุกสากล 2023 (ผ่านเข้ารอบเนื่องจากคาลเซินปฏิเสธที่จะรักษาตำแหน่งของเขา และตามมาเป็นอันดับสองรองจากยาน เนปอมนียชต์ชิยในแคดิเดตทัวร์นาเมนต์ 2022) ติงลี่เหรินชนะการแข่งขันชิงแชมป์โลกหมากรุกสากลในปี 2023 โดยเป็นแชมป์โลกหมากรุกสากลลำดับที่ 17 และเป็นผู้เล่นชาวจีนคนแรกที่ครองตำแหน่งนี้
การศึกษา.
ติงเข้าศึกษาที่ โรงเรียนประถมศึกษาชานต์การ์เดน และจบการศึกษาจาก โรงเรียนมัธยมศึกษาเจ้อเจียงเวินโจว และ โรงเรียนกฎหมายมหาวิทยาลัยปักกิ่ง 
อาชีพ.
ติงเป็นแชมป์หมากรุกสากลจีน 3 สมัย (ค.ศ. 2009, 2011, 2012) และเป็นตัวแทนของประเทศจีนในการแข่งขันหมากรุกสากลโอลิมเปียด ทั้ง 4 รายการตั้งแต่ปี 2012 ถึง 2018 คว้าเหรียญทองประเภททีมในปี 2014 และ 2018 และเหรียญทองแดงและเหรียญทองเดี่ยวในปี 2014 และ 2018 ตามลำดับ นอกจากนี้เขายังได้รับรางวัลเหรียญทองประเภททีมและเหรียญเงินประเภทเดี่ยวในการแข่งขัน ชิงแชมป์โลกทีมหมากรุกสากลในปี ค.ศ. 2015
หลังจากที่ เซอร์เกย์ การ์ยากิน ถูกตัดสิทธิ์จาก แคนดิเดตทัวร์นาเมนต์ 2022 ติงเป็นผู้เล่นสูงสุดในรายการจัดอันดับเรตติงที่ยังไม่ผ่านเข้ารอบ ติง ไม่สามารถเดินทางไปแข่งขันนอกประเทศจีนได้ในช่วง การระบาดทั่วของโควิด-19 ดังนั้นจึงทำให้เขาขาดคุณสมบัติในการแข่งขัน แต่สมาคมหมากรุกสากลจีน ได้จัดกิจกรรมที่มีผลต่อเรตติงสามรายการเพื่อให้เขาสามารถเข้าแข่งขันได้ ในทัวร์นาเมนต์นั้นเขาคว้าอันดับที่ 2 โดยจบด้วยการชนะ 4 ครั้ง, เสมอ 8 ครั้งและแพ้ 2 ครั้ง และเนื่องจากมังนึส คาลเซิน ผู้ครองแชมป์โลกหมากรุกสากลในขณะนั้น ปฏิเสธที่จะรักษาตำแหน่งของเขากับ ยาน เนปอมนียชต์ชิย ในปี 2023 เขาได้เข้าร่วมการแข่งขัน ทาทาสตีลเชสทัวร์นาเมนต์ 2023 โดยเขาแพ้ให้กับ ริชาร์ด แรปพอร์ต, อาร์. ปรักกนานันท์ และ อานิช กีรี การแพ้เหล่านี้ทำให้เรตติงของเขาลดเหลือต่ำกว่า 2800 มีเพียงมังนึส คาลเซินเท่านั้นที่รักษาอันดับไว้ได้มากกว่า 2800 หลังจากเข้ารอบในตำแหน่งผู้ท้าชิงแชมป์โลกหมากรุกสากลจากแคนดิเดตทัวร์นาเมนต์
แชมป์โลก.
หลังจากสามารถผ่านเข้ารอบจากแคนดิเดตทัวร์นาเมนต์ได้, ติงชนะการแข่งขันชิงแชมป์โลกหมากรุกสากล 2023 และเป็นชาวจีนคนแรกที่ได้เป็นแชมป์โลกหมากรุกสากล เขาเอาชนะ เนปอมนียชต์ชิยในรอบชิงชนะเลิศโดยใช้เกมประเภทแรพิด โดยชนะในเกมที่ 4 โดยเล่นเป็นตัวหมากสีดำ
ฟาร์เมก

ผู้ผลิตเครื่องสำอางรายใหญ่ที่สุดในประเทศโรมาเนีย
ฟาร์เมก (แปลว่า 'เสน่ห์' ในภาษาโรมาเนีย) เป็นบริษัทผู้ผลิตเครื่องสำอางที่ใหญ่ที่สุดในประเทศโรมาเนีย นอกจากนี้ยังเป็นบริษัทผู้ผลิตผลิตภัณฑ์เพื่อความงาม ทำความสะอาด และเคมีภัณฑ์อื่น ๆ ฟาร์เมกมีสำนักงานใหญ่อยู่ที่เมืองกลุฌ-นาปอกา โรงงานใหญ่ของบริษัทในเมืองมีคนงานราว 600 คน
ธุรกิจของฟาร์เมกได้รับผลประโยชน์จากการประหยัดจากขนาด
ฟาร์เมกเป็นธุรกิจประเภท S.A. ซึ่งมีลูกจ้างเป็นผู้ถือหุ้นส่วนใหญ่ของบริษัท
ประวัติ.
ในสมัยสงครามโลกครั้งที่สอง ห้องทดลองในชื่อ โมลโมส (Mol-Mos) ซึ่งมีความเกี่ยวพันกับโมลนาร์โมเซร์ ได้เปิดตัวในเมืองกลุฌ ต่อมาถูกผนวกรวมเข้าเป็นของรัฐและขยับขยายกิจการ รวมถึงถูกเปลี่ยนชื่อมาเป็น "บริษัทเครื่องสำอางลำดับที่ 21" ("Întreprinderea de produse cosmetice Nr. 21") และต่อมาเป็น บริษัทโรงงานผลิตภัณฑ์เครื่องสำอาง ฟาร์เมก ("Fabrica de Produse Cosmetice Farmec")
ในปี 1995 ฟาร์เมกเปลี่ยนสถานะเป็นบริษัทของเอกชนผ่านขบวนการซื้อเหมาพนักงาน
ฟาร์เมกเป็นผู้ถือครองสิทธิ์การผลิตและลิขสิทธิ์ของ เจโรวิตัล เอช 3 ซึ่งเป็นซีรัมที่พัฒนาขึ้นโดยแพทย์ชาวโรมาเนีย อานา อัสลัน มีการอวดอ้างว่าเป็นผลิตภัณฑ์ที่ใช้ต้านการแก่ตัวที่มีประสิทธิภาพ อย่างไรก็ตาม มีความคิดเห็นที่หลากหลายเกี่ยวกับผลิตภัณฑ์นี้ในฐานะ "ยา" หรือ "อาหารเสริม"
ศาสนาในประเทศอังกฤษ

ศาสนาในประเทศอังกฤษ (สำมะโน ค.ศ. 2021)
<templatestyles src="Legend/styles.css" />   คริสต์ (46.3%)<templatestyles src="Legend/styles.css" />   ไม่มีศาสนา
 (36.7%)<templatestyles src="Legend/styles.css" />   อิสลาม
 (6.7%)<templatestyles src="Legend/styles.css" />   ฮินดู
 (1.8%)<templatestyles src="Legend/styles.css" />   ซิกข์
 (0.9%)<templatestyles src="Legend/styles.css" />   พุทธ
 (0.5%)<templatestyles src="Legend/styles.css" />   ยูดาห์
 (0.5%)<templatestyles src="Legend/styles.css" />  อื่น ๆ (0.6%)<templatestyles src="Legend/styles.css" />  ไม่ระบุ (6.0%)
ศาสนาคริสต์เป็นศาสนาที่มีผู้นับถือมากที่สุดในประเทศอังกฤษ โดยมีคริสตจักรแห่งอังกฤษเป็นคริสต์จักรประจำรัฐ ซึ่งมีพระมหากษัตริย์เป็นประมุขสูงสุด ศาสนาคริสต์นิกายอื่นในอังกฤษได้แก่ โรมันคาทอลิก, เมโทดิสต์ และแบปทิสต์ ศาสนาที่มีผู้นับถือมากอันดับรองลงมาคืออิสลาม, ฮินดู, ซิกข์, ยูดาห์, พุทธ, เพแกนสมัยใหม่ และบาไฮ และยังมีองค์กรที่สนับสนุนการไม่มีศาสนา เช่น มนุษยนิยมและอเทวนิยม ตามรายงานสำมะโน ค.ศ. 2021 เชมันเป็นศาสนาที่เติบโตเร็วที่สุดในประเทศอังกฤษ
อาคารและอนุสาวรีย์ที่โดดเด่นที่สุดของอังกฤษหลายแห่งมีความเป็นศาสนา ได้แก่ สโตนเฮนจ์, เวสต์มินสเตอร์แอบบีย์, อาสนวิหารแคนเทอร์เบอรี และอาสนวิหารนักบุญเปาโล ประเทศนี้ยังมีการฉลองเทศกาลคริสต์มาสและอีสเตอร์อย่างแพร่หลาย
สถิติ.
สำมะโน ค.ศ. 2001 และ 2011 ไม่ได้รวมจำนวนผู้ที่นับถือศาสนาคริสต์นิกายต่าง ๆ เนื่องจากคำถามนี้ปรากฏเฉพาะในสำมะโนสกอตแลนด์และไอร์แลนด์เหนือ ไม่ปรากฏในสำมะโนของอังกฤษและเวลส์ อย่างไรก็ตาม จากการสำรวจที่ดำเนินการในช่วงปลาย ค.ศ. 2008 โดย Ipsos MORI ซึ่งใช้หลักการเดียวกันกับการสำรวจสำมะโน ค.ศ. 2001 และอิงตามตัวอย่างที่มีผลทางวิทยาศาสตร์ พบว่าประชากรในอังกฤษและเวลส์นับถือคริสตจักรแห่งอังกฤษ ซึ่งเป็นคริสต์จักรประจำรัฐถึง 47.0% โรมัคาทอลิก 9.6% และคริสต์นิกายอื่น ๆ 8.7% ส่วนใหญ่อยู่ในนิกายฟรีเชิร์ช โปรเตสแตนต์ และออร์ทอดอกซ์ตะวันออก มุสลิมมีถึง 4.8% และผู้นับถือศาสนาอื่น ๆ มี 3.4% ผู้ที่มีความเชื่อแบบอไญยนิยมมี 5.3% อเทวนิยม 6.8% และไม่แน่ใจเกี่ยวกับศาสนาหรือไม่ตอบคำถามถึง 15.0%
ศาสนาในประเทศอังกฤษและเวลส์ (2008)
<templatestyles src="Legend/styles.css" />   คริสตจักรแห่งอังกฤษ
 (47.0%)<templatestyles src="Legend/styles.css" />   โรมันคาทอลิก
 (9.6%)<templatestyles src="Legend/styles.css" />  คริสต์นิกายอื่น ๆ (8.7%)<templatestyles src="Legend/styles.css" />   อิสลาม
 (4.8%)<templatestyles src="Legend/styles.css" />   ฮินดู
 (1.3%)<templatestyles src="Legend/styles.css" />   ซิกข์
 (0.4%)<templatestyles src="Legend/styles.css" />   ยูดาห์
 (0.3%)<templatestyles src="Legend/styles.css" />  อื่น ๆ (1.4%)<templatestyles src="Legend/styles.css" />   อไญยนิยม
 (5.3%)<templatestyles src="Legend/styles.css" />  อเทวนิยม (6.8%)<templatestyles src="Legend/styles.css" />  ไม่แน่ใจ/ไม่ระบุ (15.0%)
ศาสนาอับราฮัม.
คริสต์.
ประวัติ.
นักบุญจอร์จได้รับการยอมรับเป็นนักบุญองค์อุปถัมภ์ของประเทศอังกฤษ และธงชาติอังกฤษประกอบด้วยกางเขนของท่านด้วย ก่อนหน้ารัชสมัยพระเจ้าเอ็ดเวิร์ดที่ 3 ผู้เป็นนักบุญองค์อุปถัมภ์คือนักบุญเอ็ดมันด์ และนักบุญออลบันก็ได้รับการยกย่องเป็นผู้พลีชีพคนแรกของอังกฤษ ศาสนาคริสต์ในอังกฤษก่อนศาสนเภทตะวันออก-ตะวันตกใน ค.ศ. 1054 คือสิ่งที่ปัจจุบันเรียกว่า ศาสนาคริสต์นิกายออร์ทอดอกซ์ ซึ่งมีนักบุญอย่างนักบุญแพทริก นักบุญเอเธลเบิร์ต นักบุญมอร์เวนนา และนักบุญอังกฤษคนอื่น ๆ
บอรึส รอมันแชนกอ

บอรึส ตือมอฟียอวึช รอมันแชนกอ (20 มกราคม ค.ศ. 1926 – 18 มีนาคม ค.ศ. 2022) เป็นบุคคลสาธารณะและนักเคลื่อนไหวชาวยูเครน และเป็นผู้รอดชีวิตจากฮอโลคอสต์ในค่ายกักกันบูเคินวัลท์ ค่ายกักกันมิทเทิลเบา-โดรา และค่ายกักกันแบร์เกิน-เบ็ลเซิน เขาถูกกองทัพรัสเซียสังหารด้วยกระสุนปืนใหญ่ที่ยิงใส่อาคารที่พักอาศัยระหว่างที่รัสเซียรุกรานยูเครนใน ค.ศ. 2022
ประวัติ.
รอมันแชนกอเกิดเมื่อวันที่ 20 มกราคม ค.ศ. 1926 ที่หมู่บ้านบอนดารีในแคว้นซูมือ สาธารณรัฐสังคมนิยมโซเวียตยูเครน
เมื่ออายุได้ 16 ปี รอมันแชนกอถูกกองทัพนาซีจับกุมและเนรเทศไปยังดอร์ทมุนท์ ที่นั่นเขาถูกบังคับใช้แรงงานในเหมืองถ่านหินเหมืองหนึ่ง หลังจากหลบหนีไม่สำเร็จ เขาก็ถูกนำตัวไปกักกันที่ค่ายบูเคินวัลท์และถูกบังคับให้ทำงานในสายการผลิตจรวดวี-2 ที่ศูนย์วิจัยกองทัพบกเพเนอมึนเดอ จากนั้นเขาถูกย้ายไปกักกันที่ค่ายมิทเทิลเบา-โดรา และในที่สุดก็ได้รับการปลดปล่อยออกจากค่ายแบร์เกิน-เบ็ลเซินใน ค.ศ. 1945 แต่เขาประจำการในกองทัพโซเวียตที่เยอรมนีตะวันออกต่อจนถึง ค.ศ. 1950 เมื่อบอริสได้กลับบ้าน เขาก็เข้าศึกษาต่อที่สถาบันการเหมืองแร่ในคาร์กิวและทำงานเป็นวิศวกร
หลังจากที่รอดชีวิตจากค่ายกักกันนาซีสามแห่ง รอมันแชนกอได้แบ่งปันความทรงจำของเขาเกี่ยวกับเหตุการณ์เหล่านั้นและมีส่วนร่วมในการรักษาความทรงจำเกี่ยวกับโศกนาฏกรรมที่เกิดจากนาซีอยู่เสมอ เขาเป็นรองประธาน (จากยูเครน) ของคณะกรรมการระหว่างประเทศว่าด้วยอดีตนักโทษบูเคินวัลท์-โดรา
เมื่อวันที่ 12 เมษายน ค.ศ. 2015 รอมันแชนกอกล่าวปราศรัยในสถานที่ที่เคยเป็นค่ายกักกันบูเคินวัลท์ และอ่านคำสาบานของเหล่านักโทษบูเคินวัลท์เป็นภาษารัสเซียว่า "" ("อุดมคติของพวกเราคือการสร้างโลกใบใหม่ของสันติภาพและเสรีภาพ")
การเสียชีวิต.
หลังจากที่ภรรยาของรอมันแชนกอเสียชีวิต เขาก็อาศัยอยู่ตามลำพังที่ชั้น 8 ของอาคารชุดหลังหนึ่งในเขตซัลติวกาของคาร์กิว โดยมียูลียา รอมันแชนกอ ผู้เป็นหลานสาว คอยแวะไปดูแลอยู่เสมอ
ในวันที่ 18 มีนาคม ค.ศ. 2022 ระหว่างการรุกรานยูเครนโดยรัสเซีย กองทัพรัสเซียได้ระดมยิงเขตซัลติวกาซึ่งเป็นย่านที่พักอาศัยอย่างต่อเนื่อง อาคารชุดของรอมันแชนกอถูกกระสุนปืนใหญ่ตกใส่ ยูลียากล่าวว่าตัวอาคารถูกไฟเผาทำลายโดยสิ้นเชิง และกล่าวว่ารอมันแชนกอ "เหลือเพียงกระดูกอยู่บนโครงเตียงที่เขานอนอยู่" อีฮอร์ แตแรคอว์ นายกเทศมนตรีนครคาร์กิว ได้สั่งการให้ช่วยเหลือครอบครัวของรอมันแชนกอในการเคลื่อนย้ายและฝังศพของเขา ดมือตรอ กูแลบา รัฐมนตรีว่าการกระทรวงการต่างประเทศยูเครน แสดงความเห็นผ่านทวิตเตอร์ว่าเหตุการณ์นี้เป็น "อาชญากรรมที่เลวร้ายเหลือจะกล่าว รอดจากฮิตเลอร์ ตายเพราะปูติน"
อนุสรณ์.
เมื่อวันที่ 9 พฤศจิกายน ค.ศ. 2022 สภานครไลพ์ซิชในเยอรมนีมีมติให้เปลี่ยนชื่อถนน "ทวร์มกูทชตราเซอ"  ในย่านโกลิสซึ่งเป็นที่ตั้งของสถานกงสุลใหญ่รัสเซียด้วย เป็น "ถนนบอรึส รอมันแชนกอ"  เพื่อเป็นเกียรติแก่เขา
ชัง ซึง-โจ

ชัง ฮย็อน ด็อก  หรือที่รู้จักกันในชื่อ ชัง ซึง-โจ  เป็นนักแสดงชาวเกาหลีใต้ เขามีชื่อเสียงจากบทบาทในเรื่อง "มันนีฟลาวเออร์" (2017), "แฟมิเลียร์ไวฟ์" (2018) และ "เอนเคาเตอร์์" (2018) ในช่วงไม่กี่ปีที่ผ่านมา ชังยังได้แสดงในละครอีกหลายเรื่อง เช่น "ช็อกโกแลต", "เดอะกู้ดดีเทคทีฟ" และ "สโนว์ดรอป"
รีวัน นูร์มุลกี

<ns>0</ns>
 <revision>
 <parentid>10743399</parentid>
 <timestamp>2024-11-09T20:37:01Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11916122</origin>
 <model>wikitext</model>
 <format>text/x-wiki</format>
รีวัน นูร์มุลกี (เกิด 16 กรกฎาคม ค.ศ. 1995 —) เป็นนักวอลเลย์บอลชาวอินโดนีเซีย ปัจจุบันลงเล่นให้แก่ซูราบายาบินซามาโตร์ ในตำแหน่งตัวตบตรงข้าม
ประวัติ.
รีวันเกิดที่จังหวัดจัมบี ในปี ค.ศ. 1995 เขาเริ่มเล่นวอลเลย์บอลเมื่อตอนอายุ 17 ปี และได้เข้าร่วมการแข่งขันวอลเลย์บอลระดับมัธยมปลาย หลังจากเล่นไปได้หนึ่งปี เขาก็ได้รับข้อเสนอจากสโมสรอาชีพ ซูราบายาซามาโตร์ หลังจากนั้นไม่นานอีก 6 เดือนต่อมา เขาก็มีชื่อติดทีมชาติชุด ยู-17
ในปี ค.ศ. 2015 เขาเข้าร่วมการแข่งขันวอลเลย์บอลชายชิงแชมป์เอเชีย รุ่นอายุไม่เกิน 23 ปี 2015 ในฐานะตัวแทนทีมชาติอินโดนีเซียชุด ยู-23 ซึ่งเขาพาทีมจบอันดับที่ 9 และในปี ค.ศ. 2017 เขาเข้าร่วมการแข่งขันชิงแชมป์เอเชีย 2017 ที่จัดขึ้นในประเทศอินโดนีเซีย เขามีส่วนร่วมในการพาทีมคว้าอันดับที่ 4 ซึ่งเป็นอันดับที่ดีที่สุดของทีมอินโดนีเซีย และเขายังได้รับรางวัลตรงข้ามยอดเยี่ยมอีกด้วย
ในปี ค.ศ. 2019 เขาได้เล่นกับสโมสรนครราชสีมา เดอะมอลล์ ซึ่งเขามีส่วนสำคัญในการพาทีมคว้าแชมป์วอลเลย์บอลไทยเดนมาร์คซูเปอร์ลีก 2019 นอกจากนี้ยังได้รางวัลผู้เล่นทรงคุณค่าอีกด้วย และในการแข่งขันซีเกมส์ 2019 ที่ประเทศฟิลิปปินส์ เขาพาทีมคว้าเหรียญทองซึ่งเป็นครั้งแรกในรอบ 10 ปี หลังจากที่ทำได้ครั้งล่าสุดเมื่อปี ค.ศ. 2009 ต่อมาในปี ค.ศ. 2020 ได้ย้ายไปเล่นให้กับวีซีนางาโนะไทรเดนต์ ในวี.ลีก ดิวิชัน 1 ของประเทศญี่ปุ่น และสิ้นสุดสัญญาในฤดูกาล 2021/22
ในปี ค.ศ. 2022 ในการแข่งขันซีเกมส์ 2021 ที่ประเทศเวียดนาม เขาพาทีมคว้าเหรียญทองเป็นสมัยที่ 2 ติดต่อกัน และเขาได้ย้ายกลับมาสโมสรซูราบายาบินซามาโตร์ ซึ่งเป็นสโมสรเดิมของเขาในอินโดนีเซีย
แอตแทกออฟเดอะโซลเกียร์

แอตแทกออฟเดอะโซลเกียร์  เป็นเกมอาร์เคดสำหรับผู้เล่นหนึ่งถึงหกคนที่ได้รับการเปิดตัวโดยบริษัทนัมโค ซึ่งเป็นภาคต่อของ"กาแล็กเซียน 3" และเกมนี้ใช้เครื่องเล่นเลเซอร์ดิสก์สองตัวพร้อมกันสำหรับฉากหลังของอวกาศ ในขณะที่กราฟิกที่สร้างโดยคอมพิวเตอร์ซ้อนทับอยู่ด้านบน
เรื่องย่อ.
"แอตแทกออฟเดอะโซลเกียร์"เกิดขึ้นในเวลาที่การสำรวจอวกาศมาถึงจุดสูงสุด มนุษยชาติได้ขยายการแสดงตนออกไปนอกทางช้างเผือก ประมาณหนึ่งในอาณานิคมที่เป็นส่วนหนึ่งของการขยายตัวในปัจจุบันคือเอกเซีย โดยมีดวงจันทร์โคจรรอบที่ชื่อโซล ซึ่งโซลทำหน้าที่ในฐานะท่าอวกาศทางการทูตที่มีความสำคัญอย่างมากต่อความสัมพันธ์ระหว่างกาแล็กซี แต่ความโน้มถ่วงไม่เสถียร ทำให้เกิดปัญหาร้ายแรงสำหรับยานอวกาศที่พยายามลงจอดหรือบินขึ้น การสืบสวนค้นพบความแปลกประหลาดของแรงโน้มถ่วงในหลุมอุกกาบาตขนาดยักษ์แห่งหนึ่งของโซล และการค้นหาแหล่งที่มาก็ได้เริ่มขึ้น และมีการพบแหล่งที่มา ซึ่งเป็นการค้นพบที่น่าสยดสยองและไม่สามารถบรรยายได้ ใต้ปากปล่องนี้มีเอเลียนขนาดสุดที่จะคนึงคิด ซึ่งเป็นภัยคุกคามครั้งใหญ่ของมนุษยชาติ—ซึ่งคือโซลเกียร์ หลังจากการค้นพบ โซลเกียร์ทำลายทุกอย่างบนโซลก่อนที่จะกระโจนขึ้นสู่อวกาศ แล้วมุ่งหน้าไปยังเอกเซีย ด้วยความตั้งใจที่จะทำลายอาณานิคม มีเพียง"ดรากูน"เท่านั้นที่ขัดขวางการกระทำของมันและช่วยทำให้สถานการณ์เลวร้ายดีขึ้นสำหรับเอกเซีย โดย"ดรากูน เจทู" ซึ่งมีอานุภากมากกว่า"ดรากูน"รุ่นก่อนกำลังมุ่งหน้าไปยังเอกเซียสำหรับกองกำลังอวกาศสหกาแล็กซี (UGSF) ในภารกิจช่วยมนุษยชาติ
ในสื่ออื่น.
โซลเกียร์ปรากฏในเกมของบริษัทนัมโคตอนหลัง ได้แก่: ใน"เบาน์ตีฮาวส์" ซึ่งผู้เล่นสามารถต่อสู้กับโซลเกียร์ที่เป็นทารก ส่วนในเกมวางแผนเวลาจริงของญี่ปุ่นที่ถูกยกเลิกอย่าง"นิวสเปซออร์เดอร์"นั้น โซลเกียร์จะเป็นยูนิตที่ผู้เล่นควบคุมได้ (ถือเป็นยูนิต "แพลเนตบัสเตอร์" ซึ่งสามารถลดจำนวนประชากรของดาวเคราะห์เป้าหมายให้เหลือศูนย์) ในชาติ "เซเครดรีลิเจิสสเตต"
วัดอ่างเสือดำ

วัดอ่างเสือดำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 7 บ้านอ่างเสือดำ ในตำบลท่าตะเกียบ อำเภอท่าตะเกียบ จังหวัดฉะเชิงเทรา ตั้งอยู่บนเนื้อที่ 36 ไร่ 2 งาน 
วัดอ่างเสือดำ แต่เดิมเป็นสำนักสงฆ์โดยนายบุญมี สิหาชาลี เป็นผู้ที่ขออนุญาตสร้างวัดและจัดตั้งวัด จากกรมการศาสนา วัดอ่างเสือดำได้รับอนุญาตให้ตั้งเป็นวัดเมื่อวันที่ 29 พฤศจิกายน พ.ศ. 2547 โดยมีพระครูอมรเขมทัต (ดำรัส เขมุธโม) เป็นเจ้าอาวาส อุโบสถที่ประดิษฐานพระประธานหน้าตัก 5 เมตร สูง 6 เมตร มีนายปราโมชถวายปัจจัยในการสร้างพระประธานจำนวน 200,000 บาท อุโบสถมีรูปแบบสถาปัตยกรรมร่วมสมัยออกแบบโดยพระครูอมรเขมทัต (ดำรัส เขมุธโม) เจ้าอาวาส
โรดานีส

โรดานีส (rhodanese) หรือชื่ออื่นคือ โรดาเนส (rhodanase), ไทโอซัลเฟตซัลเฟอร์ทรานสเฟอเรส (thiosulfate sulfurtransferase), ไทโอซัลเฟตไซยาไนด์ทรานส์ซัลฟูเรส (thiosulfate cyanide transsulfurase) และไทโอซัลเฟตไทโอทรานสเฟอเรส (thiosulfate thiotransferase) เป็นเอนไซม์ที่อยู่ในไมโทคอนเดรียซึ่งล้างพิษไซยาไนด์ (CN−) โดยเปลี่ยนให้เป็นไทโอไซยาเนต (SCN−)
การเกิดปฏิกริยา.
ปฏิกิริยานี้เกิดขึ้นในสองขั้นตอน ภาพประกอบแสดงการศึกษาโครงสร้างสามมิติด้วยรังสีเอกซ์ของผลึกโรดานีส ในขั้นตอนแรก ไทโอซัลเฟตถูกรีดิวซ์โดยหมู่ไทออลบนซิสเทอีน-247 เพื่อสร้างเพอร์ซัลไฟด์และซัลไฟต์ ในขั้นตอนที่สอง เพอร์ซัลไฟด์จะทำปฏิกิริยากับไซยาไนด์เพื่อผลิตไทโอไซยาเนต และสร้างหมู่ไทออลบนซิสเทอีนขึ้นใหม่
ปฏิกิริยานี้มีความสำคัญต่อการบำบัดการสัมผัสกับไซยาไนด์ เนื่องจากไทโอไซยาเนตที่เกิดขึ้นมีความเป็นพิษประมาณ 1 ใน 200 ของไซยาไนด์#เปลี่ยนทาง การใช้สารละลายไทโอซัลเฟตเป็นยาแก้พิษจากไซยาไนด์อยู่บนฐานการกระตุ้นวงจรของเอนไซม์นี้
โรดานีสมีความสัมพันธ์เชิงวิวัฒนาการร่วมกับตระกูลโปรตีนขนาดใหญ่รวมถึง
โรดานีสมีการทำสำเนาภายใน โดเมนนี้พบเป็นสำเนาเดียวในโปรตีนอื่น ๆ รวมทั้งฟอสฟาเทส และยูบิควิตินซีไฮโดรเลส (Ubiquitin carboxy-terminal hydrolase)
โปรตีนของมนุษย์ที่มีโดเมนนี้.
CDC25A; CDC25B; CDC25C; DUSP; DUSP1; DUSP10; DUSP16; 
DUSP2; DUSP4; DUSP5; DUSP6; DUSP7; KAT; MKP7; MOCS3; 
MPST; TBCK; TSGA14; TST; USP8
การตั้งชื่อ.
แม้ว่ากฎการตั้งชื่อมาตรฐานสำหรับเอนไซม์ระบุว่าชื่อจะต้องลงท้ายด้วยตัวอักษร "-ase" แต่โรดานีสได้รับการให้คำอธิบายครั้งแรกในปี พ.ศ. 2476 ก่อนการก่อตั้งคณะกรรมการเอนไซม์ซึ่งมีขึ้นในปี พ.ศ. 2498 ซึ่งชื่อโรดานีสมีการใช้งานอย่างแพร่หลายแล้ว
ไทโอซัลเฟตซัลเฟอร์ทรานสเฟอเรส.
ในวิทยาเอนไซม์ ไทโอซัลเฟตซัลเฟอร์ทรานสเฟอเรส (EC 2.8.1.1) เป็นเอนไซม์ที่ทำหน้าที่เร่งปฏิกิริยาเคมี
ไทโอซัลเฟต + ไซยาไนด์ <math>\rightleftharpoons</math> ซัลไฟต์ + ไทโอไซยาเนต
สารตั้งต้นของเอนไซม์นี้คือ ไทโอซัลเฟต และไซยาไนด์ ในขณะที่ผลิตภัณฑ์ทั้งสองคือ ซัลไฟต์ และไทโอไซยาเนต
การตั้งชื่อ.
เอนไซม์นี้เป็นตระกูลทรานสเฟอเรส ที่อยู่ในกลุ่มซัลเฟอร์ทรานสเฟอเรส ซึ่งถ่ายโอนกลุ่มที่มีกำมะถัน ชื่อในระบบการตั้งชื่อของเอนไซม์หมู่นี้คือ ไทโอซัลเฟต:ไซยาไนด์ซัลเฟอร์ทรานสเฟอเรส ชื่ออื่นที่ใช้ทั่วไปได้แก่ ไทโอซัลเฟตไซยาไนด์ทรานส์ซัลฟูเรส, ไทโอซัลเฟตไทโอทรานสเฟอเรส, โรดานีส และโรดาเนส
กีฬาวอลเลย์บอลในซีเกมส์ 2023

การแข่งขันกีฬาวอลเลย์บอลในซีเกมส์ 2023 จะจัดขึ้นระหว่างวันที่ 3 ถึง 16 พฤษภาคม ค.ศ. 2023 ในพนมเปญและพระสีหนุ ประเทศกัมพูชา มีการแข่งขัน 4 รายการ การแข่งขันวอลเลย์บอลในร่มจะจัดขึ้นที่โอลิมปิกคอมเพล็กซ์อินดอร์เมนฮอลล์และวอลเลย์บอลชายหาดจะจัดขึ้นที่ชายหาดในเมืองพระสีหนุ
วอลเลย์บอลในร่ม.
ทีมชาย.
การแข่งขันประกอบด้วย 8 ประเทศ จะมีสองกลุ่ม กลุ่มละสี่ทีมแข่งขันกันแบบพบกันหมด สองอันดับแรกของแต่ละกลุ่มจะเล่นในรอบรองชนะเลิศ ผู้ชนะในรอบรองชนะเลิศจะได้แข่งเพื่อชิงเหรียญทอง และผู้แพ้จะได้แข่งเพื่อชิงเหรียญทองแดง
ทีมหญิง.
การแข่งขันประกอบด้วย 8 ประเทศ จะมีสองกลุ่ม กลุ่มละสี่ทีมแข่งขันกันแบบพบกันหมด สองอันดับแรกของแต่ละกลุ่มจะเล่นในรอบรองชนะเลิศ ผู้ชนะในรอบรองชนะเลิศจะได้แข่งเพื่อชิงเหรียญทอง และผู้แพ้จะได้แข่งเพื่อชิงเหรียญทองแดง
ธยานาจารย์

ธยานาจารย์  หมายถึงอาจารย์ผู้สอนภาวนาแบบเซน
ประวัติ.
จีน.
สมัยราชวงศ์ถัง พบการใช้คำว่า ฉานชือ (禅师 "ธยานาจารย์") เพื่อหมายถึงภิกษุผู้เป็นอาจารย์สอนนิกายฉาน เพื่อให้ต่างจากฝ่าชือ (法師 "ธรรมาจารย์") ที่เชี่ยวชาญด้านพระธรรม และลวี่ชือ (律师 "วินยาจารย์") ที่เชี่ยวชาญด้านพระวินัย ต่อมาคำว่าฉานชือใช้กับพระภิกษุฝ่ายวิปัสสนาธุระโดยทั่วไปแม้จะไม่ได้อยู่นิกายฉาน เช่น พระอาจารย์จื้ออี่ ปรมาจารย์รุ่นที่สี่ของนิกายเทียนไถ
ญี่ปุ่น.
ในนิกายเซน มีคำเรียกธยานาจารย์แตกต่างกันไปในแต่ละสาย ดังนี้
ลีโอนอรา แอนสัน เคาน์เตสแห่งลิชฟิลด์

ลีโอนอรา เคาน์เตสแห่งลิชฟิลด์ (สกุลเดิม:กรอสเวอร์เนอร์)  เกิดเมื่อวันที่ 1 กุมภาพันธ์ 2492 เป็นธิดาใน รอเบิร์ต กรอสเวอร์เนอร์ ดยุกที่ 5 แห่งเวสต์มินสเตอร์ และ วิโอลา กรอสเวอร์เนอร์ ดัชเชสแห่งเวสต์มินสเตอร์ โดยมีพี่น้อง 2 ท่าน คือ
ในปี พ.ศ. 2540 เธอได้รับแต่งตั้งให้เป็นนาวาตรีแห่งราชรัฐวิกตอเรีย ต่อมาเธอได้รับการเลื่อนตำแหน่งเป็นผู้บัญชาการในวันเกิดของเธอในปี 2563 ตั้งแต่ปี พ.ศ. 2522 เธอได้รับเลือกเป็นนางปรึกษาใน เจ้าหญิงแอนน์ พระราชกุมารี ในปี 2510 เธอได้รับเลือกให้เป็นผู้เปิดตัวแห่งปี ระหว่างฤดูกาล เธอได้พบกับช่างภาพ แพทริก แอนสัน เอิร์ลที่ 5 แห่งลิชฟิลด์ เมื่อวันที่ 8 มีนาคม พ.ศ. 2518 ทั้งคู่แต่งงานกันที่อาสนวิหารเชสเตอร์ โดยมีผู้มาร่วมงานอาทิ อดีตกษัตริย์กอนสตันตีโนสที่ 2 เอลิซาเบธที่ 2 เจ้าฟ้าหญิงเบียทริกซ์แห่งเนเธอร์แลนด์ อดีตราชินีอันเนอ-มารีแห่งกรีซ เอลิซาเบธ พระราชนนี เจ้าหญิงเบเนดิกเทอแห่งเดนมาร์ก ทั้งคู่ มีบุตรดังนี้
ต่อมาทั้งคู่หย่าขาดจากกันในปี 2529 และเนื่องจากเธอยังไม่ได้แต่งงานใหม่ เคาน์เตสจึงรักษาตำแหน่งของเธอไว้ได้ เอิร์ลที่ 5 แห่งลิชฟิลด์เสียชีวิตเมื่อวันที่ 11 พฤศจิกายน พ.ศ. 2548
ศาสนาคริสต์ในประเทศตุรกี

ศาสนาคริสต์ในประเทศตุรกีมีประวัติศาสตร์ยาวนานถึงช่วงต้นของศาสนาคริสต์ในเอเชียน้อยเมื่อคริสต์ศตวรรษที่ 1 จำนวนร้อยละผู้ที่นับถือศาสนาคริสต์ในประเทศตุรกีลดลงจากร้อยละ 20 ถึง 25 ใน ค.ศ. 1914 ไปเป็นร้อยละ 3–5.5 ใน ค.ศ. 1927 ปัจจุบันเหลือเพียง 0.3–0.4% ซึ่งเทียบเท่า 200,000–320,000 คน สาเหตุหลักที่จำนวนร้อยละของชาวคริสต์ในประเทศตุรกีลดลงเป็นผลจากการฆ่าล้างเผ่าพันธุ์สมัยออตโตมันตอนปลาย (การฆ่าล้างเผ่าพันธุ์ชาวอาร์มีเนีย, การฆ่าล้างเผ่าพันธุ์ชาวกรีก และการฆ่าล้างเผ่าพันธุ์ชาวอัสซีเรีย) การแลกเปลี่ยนประชากรระหว่างกรีซกับตุรกี การย้ายถิ่นฐานของชาวคริสต์ที่เริ่มต้นในช่วงปลายคริสต์ศตวรรษที่ 19 และเพิ่มขึ้นอย่างรวดเร็วในช่วงไตรมาสแรกของคริสต์ศตวรรษที่ 20 และเนื่องจากเหตุการณ์อย่างการเรียกเก็บภาษีวาร์ลึกแวร์กีซีจากพลเมืองที่ไม่ใช่มุสลิมใน ค.ศ. 1942 และอิสตันบูลโพกรมต่อชาวกรีกและอาร์มีเนียที่นับถือศาสนาคริสต์ใน ค.ศ. 1955 จำนวนผู้นับถือศาสนานี้โดยประมาณไม่สามารถระบุได้ชัดเจน เนื่องจากอดีตมุสลิมที่เข้ารีตเป็นคริสต์หลายคนมักปิดบังความศรัทธาในศาสนาคริสต์ เนื่องจากความกลัวต่อการกดดันในครอบครัว การเลือกปฏิบัติ และการเบียดเบียน
ปัจจุบัน มีผู้นับถือศาสนาคริสต์ในนิกายต่าง ๆ รวมมากกว่า 200,000–320,000 คน เทียบเท่าเกือบร้อยละ 0.3–0.4 ของประชากรทั้งประเทศ ซึ่งรวมประชากร 80,000 คนที่นับถือศาสนาคริสต์นิกายออเรียนทัลออร์ทอดอกซ์ 47,000 คนที่นับถือนิกายออร์ทอดอกซ์ตุรกี, 35,000 คนที่นับถือนิกายโรมันคาทอลิก, 18,000 คนที่นับถือนิกายกรีกแอนติออก, 5,000 คนที่นับถือนิกายกรีกออร์ทอดอกซ์, 8,000 คนที่นับถือนิกายโปรเตสแตนต์, 4,994 คนที่นับถือพยานพระยะโฮวา และ 512 คนที่นับถือนิกายมอร์มอน นอกจากนี้ยังมีกลุ่มชาวตุรกีที่นับถือศาสนาคริสต์นิกายออร์ทอดอกซ์ขนาดเล็ก (ส่วนใหญ่อาศัยอยู่ที่อิสตันบูลและอิซมีร์) ที่นับถือนิกายกรีกออร์ทอดอกซ์ ตุรกีออร์ทอดอกซ์ หรือซีรีแอกออร์ทอดอกซ์ และชาวตุรกีที่นับถือศาสนาคริสต์นิกายโปรเตสแตนต์ทียังคงเผชิญกับความยากลำบากในการยอมรับทางสังคม ตลอดจนการเรียกร้องทางประวัติศาสตร์ต่อคริสต์จักรหรือทรัพย์สินในประเทศ เนื่องจากพวกเขาเป็นอดีตมุสลิมจากภูมิหลังเติร์ก-มุสลิมที่เข้ารีตเป็นคริสต์ (ตรงกันข้ามกับกลุ่มชาติพันธุ์ส่วนน้อย) ชาวตุรกีที่นับถือนิกายโปรเตสแตนต์มีประมาณ 7,000–8,000 คน ใน ค.ศ. 2009 มีโบสถ์คริสต์ที่เปิดให้บริการ 236 แห่งในประเทศตุรกี คริสต์จักรอีสเทิร์นออร์ทอดอกซ์มีสำนักงานใหญ่ที่คอนสแตนติโนเปิลมาตั้งแต่คริสต์ศตวรรษที่ 4
ฮงไกอิมแพกต์เทิร์ด

ฮงไกอิมแพกต์เทิร์ด  เป็นเกมแอ็กชันเล่นตามบทบาท 3 มิติ (เดิมเป็นมือถือพิเศษ) และพัฒนาโดย มิโฮโยะ และต่อมาได้พอร์ตไปที่ไมโครซอฟท์ วินโดวส์ เป็นผู้สืบทอดทางจิตวิญญาณจาก "โฮไคกาคุเอ็นทู" โดยใช้ตัวละครหลายตัวจากภาคที่แล้วในเรื่อง จากแฮคแอนด์สแลชและการจำลองทางสังคมถึงองค์ประกอบของสัญลักษณ์บุลเลตเฮล แพลตฟอร์ม ชูตเอ็มอัป และตะลุยดันเจียนในโหมดผู้เล่นเดี่ยวและผู้เล่นหลายคน เกมนี้มีกลไกกาชาอีกด้วย
นอกจากเกมแล้ว โครงเรื่องของ"ฮงไกอิมแพกต์เทิร์ด"ครอบคลุมสื่อเสริมหลายอย่างรวมถึงอนิเมะ หนังสือการ์ตูนจีนหลายชุด และวิดีโอโปรโมต
ฮอไรซัน (ภาพยนตร์)

ฮอไรซัน: มหากาพย์ชาติอเมริกัน  เป็น ภาพยนตร์ชุดทวิภาคจากจตุรภาคแนวมหากาพย์ตะวันตกของอเมริกาที่ร่วมเขียนบท ผลิต กำกับและนำแสดงโดย เควิน คอสต์เนอร์ และทีมนักแสดงโดยประกอบด้วยเซียนนา มิลเลอร์, แซม เวิร์ธธิงตัน, โจวันนี รีบีซี, เจน่า มาโลน, แอบบีย์ ลี, ไมเคิล รูเกอร์, แดนนี่ ฮุสตัน, ลุค วิลสัน, อิซาเบล เฟอร์แมน, เจฟฟ์ ฟาเฮย์, วิลล์ แพตตัน, ทาแทนก้า มีนส์, โอเว่น โครว์ ชู, เอลลา ฮันท์, เจมี แคมป์เบล โบเวอร์ และ โทมัส เฮเดน เชิร์ช 
ฮอไรซัน: มหากาพย์ชาติอเมริกัน ฉายรอบปฐมทัศน์ภาคแรกใน เทศกาลภาพยนตร์กาน วันที่ 19 พฤษภาคม โดยภาพยนตร์ชุดแรกในซีรีส์ภาพยนตร์ ฮอไรซัน 
ฮอไรซัน: มหากาพย์ชาติอเมริกัน ภาคหนึ่ง เข้าฉายในวันที่ 28 กรกฏาคม 
ฮอไรซัน: มหากาพย์ชาติอเมริกัน ภาคสอง เข้าฉายในวันที่ 16 สิงหาคม
ฮอไรซัน: มหากาพย์ชาติอเมริกัน ภาคสาม อยู่ในขั้นตอนการถ่ายทำ
ฮอไรซัน: มหากาพย์ชาติอเมริกัน ภาคสี่ อยู่ในขั้นตอนการเตรียมงานสร้าง
ภาพยนตร์ทำรายได้ทั่วโลก 25 ล้านดอลลาร์สหรัฐ ได้รับคำวิจารณ์ในแง่ผสม ส่วนหนึ่งชื่นชมในทีมนักแสดงและดนตรีประกอบและเปี่ยมไปด้วยอารมณ์ ส่วนหนึ่งมองว่าภาพยนตร์มีความยาวและการเล่าเรื่องปูพื้นอย่างกระจัดกระจายเกินความจำเป็น
เรื่องย่อ.
เรื่องราวเกิดขึ้นก่อนและหลัง สงครามกลางเมืองอเมริกา การขยายตัวทางตะวันตกของอเมริกา ประสบการณ์ผ่านสายตาของหลายมุมมองตัวละคร การเดินทางครั้งยิ่งใหญ่เต็มไปด้วยอันตราย และกลอุบายตั้งแต่การโจมตีอย่างต่อเนื่องของปัจจัยทางธรรมชาติ ไปจนถึงการมีปฏิสัมพันธ์กับชนพื้นเมืองที่อาศัยอยู่บนแผ่นดินต่าง ๆ ความมุ่งมั่นและความโหดเหี้ยมหลายครั้งของผู้ที่ต้องการตั้งถิ่นฐานสำหรับอเมริกันชน
งานสร้าง.
มีการประกาศในเดือนมกราคม พ.ศ. 2565 ว่า เควิน คอสต์เนอร์ ถูกกำหนดให้กำกับและอำนวยการสร้างภาพยนตร์เรื่องนี้ ซึ่งเป็นโปรเจ็กต์ที่เขาหลงใหลนอกเหนือจากการแสดงนำ เริ่มฉายในเดือนกุมภาพันธ์ ในเดือนเมษายน วอร์เนอร์บราเธอส์ และ นิวไลน์ซินีมา ธุรกิจภาพยนตร์ และกำลังมองหานักแสดงมากกว่า 170 บทบาทที่พูดได้ ในเดือนสิงหาคม เซียนนา มิลเลอร์, แซม เวิร์ธธิงตัน, เจมี แคมป์เบลล์ โบเวอร์, ลุค วิลสัน, โทมัส ฮาเดน เชิร์ช, เจน่า มาโลน, อเลฮานโดร เอดดา, ทาทันกา มีนส์ และ ไมเคิล รูเกอร์ ร่วมแสดงในภาพยนตร์เรื่องนี้ อิซาเบล เฟอร์แมน, เอลล่า ฮันท์, เจฟฟ์ ฟาเฮย์ และ ทอม เพย์น จะเป็นหนึ่งในการประกาศคัดเลือกนักแสดงจำนวนมากตลอดเดือนกันยายน ในเดือนตุลาคม วิล แพ็ทตัน, Owen Crow Shoe และ Danny Huston ได้ถูกเพิ่มเข้ามาในทีมนักแสดง 
การถ่ายทำภาคแรกเริ่มในวันที่ 29 สิงหาคม พ.ศ. 2565 ทางตอนใต้ของ ยูทาห์ และสิ้นสุดในเดือนพฤศจิกายนปีเดียวกัน
ภาคต่อ.
ในเดือนมิถุนายน พ.ศ. 2565 คอสต์เนอร์กล่าวว่าเขาวางแผนที่จะสร้างภาพยนตร์ "ฮอไรซัน" ทั้งหมดสี่เรื่อง โดยถ่าย ทำแบบสลับกัน ในเดือนพฤศจิกายน พ.ศ. 2565 คอสต์เนอร์ยืนยันว่าภาพยนตร์เรื่องแรกเสร็จสิ้นแล้ว และภาพยนตร์เรื่องที่สองได้รับไฟเขียว โดยมีกำหนดถ่ายทำในฤดูใบไม้ผลิ พ.ศ. 2566 การผลิตภาพยนตร์เรื่องที่สองเริ่มขึ้นในเดือนเมษายน 2023 โดยมี กลินน์ เทอร์แมน, แคธลีน ควินแลน และ จีโอวานนี่ ริบิชี่ ร่วมกับนักแสดงซึ่งดำเนินการถ่ายทำต่อจากภาพยนตร์เรื่องแรก ขณะที่ผู้กำกับภาพ เจ. ไมเคิล มูโร, ผู้ออกแบบงานสร้าง ดีเร็ก อาร์. ฮิลล์, ผู้ตัดต่อ มิกลอส ไรท์ และผู้ออกแบบเครื่องแต่งกาย ลิซ่า โลวาส ก็กลับมาเช่นกัน ภาพยนตร์ทั้งสองภาคที่ฉายพร้อมกัน ในขณะที่ภาพยนตร์อีกสองภาคที่เหลือต้องถูกระงับเพราะการประท้วงเรียกร้องค่าแรงนักแสดงและนักเขียนแห่งชาติอเมริกันในปี 2023
ทัพบกภาคแปซิฟิกของสหรัฐ

ทัพบกภาคแปซิฟิก  เป็นหน่วยบัญชาการระดับยุทธบริเวณของกองทัพบกสหรัฐ มีพื้นที่ปฏิบัติการอยู่ในมหาสมุทรแปซิฟิกจนถึงมหาสมุทรอินเดีย ทำหน้าที่ส่งกำลังทางบกให้แก่หน่วยบัญชาการภาคอินโดแปซิฟิก กองบัญชาการทัพบกภาคแปซิฟิกตั้งอยู่ที่เกาะฮาวาย แม่ทัพบกภาคแปซิฟิกเป็นนายทหารชั้นยศพลเอก
ทัพบกภาคแปซิฟิกเคยมีส่วนร่วมในสงครามโลกครั้งที่สอง โดยปฏิบัติหน้าที่ในการทัพฟิลิปปินส์และการทัพนิวกินีต่อการรุกรานของกองทัพจักรวรรดิญี่ปุ่น นอกจากนี้ยังมีส่วนร่วมในสงครามเกาหลี และสงครามเวียดนาม
อานยา วิลเลียมส์

อานยา วิลเลียมส์ (เกิด 8 ตุลาคม ค.ศ. 1980) เป็นนักการเมืองชาวหมู่เกาะเติกส์และเคคอส ซึ่งปัจจุบันดำรงตำแหน่งรองผู้ว่าการหมู่เกาะเติกส์และเคคอสตั้งแต่วันที่ 15 ตุลาคม ค.ศ. 2012
วิลเลียมส์ได้รับวิทยาศาสตรมหาบัณฑิตสาขาการบัญชีจากมหาวิทยาลัยนานาชาติฟลอริดา เคยทำงานเป็นปลัดกระทรวงในกระทรวงการคลังของรัฐบาล
วิลเลียมส์เกิดเมื่อวันที่ 8 ตุลาคม ค.ศ. 1980 ณ เกาะแกรนด์เติกส์ รัฐมนตรีกระทรวงการต่างประเทศและเครือจักรภพ William Hague แต่งตั้งวิลเลียมส์ให้ดำรงตำแหน่งโดยมีผลตั้งแต่วันที่ 15 ตุลาคม ค.ศ. 2012
ปีแยร์ เบซีเย

ปีแยร์ เอเตียน เบซีเย (IPA: [pjɛʁ etjɛn bezje], 1 กันยายน ค.ศ. 1910 – 25 พฤศจิกายน ค.ศ. 1999) เป็นวิศวกรชาวฝรั่งเศส ผู้ถือสิทธิบัตรในเส้นโค้งเบซีเย และ พื้นผิวเบซีเย ที่นิยมใช้ในระบบ CAD และ คอมพิวเตอร์กราฟิกส์ในปัจจุบัน
ชีวประวัติ.
เบซีเยเกิดในปารีส และในปี 1930 พ่อและปู่ของเขาก็เป็นวิศวกร เขาได้รับปริญญาด้านวิศวกรรมเครื่องกล จาก ในปี 1931 เขาได้รับปริญญาโทสาขา วิศวกรรมอิเล็กทรอนิกส์ จาก และในปี 1977 ได้รับปริญญาเอกสาขาวิศวกรรมจาก มหาวิทยาลัยปารีส
เขาทำงานให้กับบริษัทเรอโน (Renault) ตั้งแต่ปี 1933 ถึง 1975 และพัฒนาระบบ CAD/ CAM ที่เรียกว่า UNISURF
ตั้งแต่ปี 1968 ถึง 1979 เขาเป็นศาสตราจารย์ที่ 
ในปี 1985 เขาได้รับรางวัลสตีเวนคูนส์โดย ACM SIGGRAPH จากผลงานด้านคอมพิวเตอร์กราฟิกและเทคโนโลยีเชิงโต้ตอบเป็นเวลาหลายปี
โยฮัน คาร์ล ฟรีดริช เซิลเนอร์

โยฮัน คาร์ล ฟรีดริช เซิลเนอร์ (Johann Karl Friedrich Zöllner, 8 พฤศจิกายน 1834 – 25 เมษายน 1882) เป็นนักฟิสิกส์และนักดาราศาสตร์ ชาวเยอรมัน วิจัยในด้านการวัดแสง เขาเป็นที่รู้จักเป็นอย่างดีจากการค้นพบภาพลวงตาของเซิลเนอร์
เซิลเนอร์เกิดที่เบอร์ลิน เข้าศึกษาที่มหาวิทยาลัยฮุมบ็อลท์แห่งเบอร์ลิน และ มหาวิทยาลัยบาเซิล เขาเป็นศาสตราจารย์ด้านฟิสิกส์ดาราศาสตร์ที่มหาวิทยาลัยไลพ์ซิช ได้ทำการคิดค้นและปรับปรุงเครื่องมือสังเกตการณ์ทางดาราศาสตร์ โดยเฉพาะอย่างยิ่ง ในด้านการวัดแสง มีการสังเกตการณ์พวยก๊าซ ของดวงอาทิตย์ด้วยสเปกโทรสโกปี เขายังได้เขียนหนังสือเกี่ยวกับดาวหางอีกด้วย
เชื้อราสกุล "Zoellneria" ถูกตั้งตามชื่อเขาเพื่อเป็นเกียรติแก่เขา รวมถึงชื่อสายพันธุ์พืชอีกหลายชนิด